Budapest Pont
A Budapest Pont egy kulturális-közösségi tér a belvárosi Királyi Pál utcában, Pest egykori városfalának tövében.

Helyszín és koncepció 
A Budapest Pontnak az 1839-ben épült, eklektikus Szupp-ház pincéje ad otthont, bejárata a ház kapuja melletti irodahelyiségben található. Önmeghatározását tekintve a hely sokoldalú, nyílt befogadótér. A Budapest Pont missziójának egyik kulcsszava a hozzáférhetőség.

Ennek égisze alatt számos tevékenységnek ad teret:
 Ismeretterjesztő előadások, amelyek a kortárs tudomány színvonalán szólnak, mégis közérthetően, az egyetemi közegen kívül esőknek is befogadható módon
 Terep civil szervezetek számára, hogy bemutathassák munkájukat, projektjeiket, népszerűsíthessék az önkéntességet
 Kortárs művészeti galéria, ahol a hangsúly a pályakezdő művészek bemutatásán, illetve a szélesebb rétegek számára is befogadható kiállításrendezéssel való kísérletezésen van
 Eklektikus kulturális rendezvények: filmklubok, koncertek, színházi estek

Megközelítése 
A Budapest Pont legkönnyebben a Kálvin tértől érhető el, ahova a 3-as és 4-es metróval, a 47-es, 48-as, 49-es villamossal, valamint a 9-es, és 15-ös buszokkal lehet eljutni. Pár perc sétával megközelíthető továbbá a Fővám tértől és a Ferenciek terétől.

Jegyzetek

Források 

 Budapest Pont a 24.hu-n (Hajléktalan emberek képeiből rendeztek kiállítást a Budapest Pontban, 2016. augusztus 31.)
 Budapest Pont az Iroda Blogon  (2016. április 20.)

Külső hivatkozások 
 A Budapest Pont honlapja (utolsó bejegyzés: 2017. június 8.)
 A Budapest Pont Galéria Tumblr-oldala  (kiállítások képei 2016-ból)
 A Budapest Pont a WeLoveBudapest oldalán
 Budapest Pont Galéria a Kiállítótérképen

Budapest V. kerülete
Budapest kulturális intézményei
Kortárs művészet
Budapest galériái